Candle in the Wind

"Candle in the Wind" הוא שיר שנכתב על ידי ברני טופין והולחן ובוצע על ידי אלטון ג'ון באלבומו "Goodbye Yellow Brick Road" משנת 1973. השיר הוקלט פעם נוספת ב־1997, בעקבות מותה של הנסיכה דיאנה, הפך לשיר השני הנמכר ביותר בכל הזמנים אחרי "White Christmas" בביצוע בינג קרוסבי, והנמכר ביותר מאז החלו מצעדי מכירות הסינגלים להופיע. השיר הוקלט במקור במאי 1973 ויצא כסינגל הרביעי מאלבומו של אלטון ג'ון "Goodbye Yellow Brick Road" (הסינגל לא יצא בארצות הברית). ברני טופין כתב את השיר על מרילין מונרו, והוא מתחיל במילים "Goodbye Norma Jean" (נורמה ג'ין בייקר היה שמה האמיתי של מרילין מונרו). השיר הגיע למקום ה־11 במצעד הבריטי. אף על פי שבסופו של דבר השיר נכתב והתפרסם כמחווה למרילין מונרו, אמר ברני טופין שלאמיתו של דבר, כשכתב את השיר עמדה לנגד עיניו דמות הידוען שעוברת האדרה לאחר מוות טרגי בגיל צעיר, באופן כללי: כתבתי את 'Candle in the Wind' על מרילין מונרו, אבל היא לחלוטין לא מישהי שהערצתי מאוד כילד או משהו כזה. היא הייתה רק מטפורה לתהילה ומוות בגיל צעיר, ולאנשים שהם סוג של מתמכרים, ולאלו שבאמת מתים צעירים. השיר יכול היה בקלות להיות על מונטגומרי קליפט, או על ג'יימס דין, או אפילו על ג'ים מוריסון. אבל נראה שפשוט הייתה נטייה לאהדה כלפיה, אז השתמשתי בה. והיא הייתה נקבה, וזה היה יותר פגיע. אבל זה באמת היה על הצד המוגזם שבידוענות, המוות המוקדם בקרב ידוענים, ו'תחיה מהר, תמות צעיר, ותשאיר גופה יפהפייה'. וזאת באמת הייתה המהות של השיר. — ברני טופין, 2014 (הרישא של הדברים שאמר טופין ב־2014 נסתרת במידת מה מדברים שאמר ג'ון בתוכנית טלוויזיה ב־1974 (שם גם ביצע את השיר), אז אמר: ”הוא [טופין] באמת בקטע של מרילין מונרו [...] מן הסתם עדיף שתדבר איתו לגבי זה [...] הוא יודע הרבה על כך [...]”). בראיונות אחרים אמר טופין שתמיד ריתקו אותו תופעות של הערצה מוגזמת וקיצונית ופנאטיות של קהילות מעריצים לגבי מושאי הערצתם. ”זה די ביזארי איך שאנשים באמת מאמינים שהאנשים האלה נבדלים מאיתנו באופן כלשהו. זה נושא שחוזר הרבה בשירים [שכתבתי]”. שם השיר הושאל על ידי טופין מקלייב דייוויס, ששאל אותו מצידו מאלכסנדר סולז'ניצין. בריאיון אמר טופין: קלייב דייוויס דיבר על מותה של ג'ניס ג'ופלין, והתייחס אליה כאל 'נר ברוח', אבל השם המקורי של השיר הגיע מסולז'ניצין – הוא כתב ספר בשם הזה על הגולאג. תמיד חשבתי שזה שם נפלא לספר, אז הוא גנב את זה מסולז'ניצין, ואני גנבתי את זה מקלייב. — קמרון קרואו, פול גאמבצ'יני, השבח לאלטון, באתר "ידיעות אחרונות", 18 בנובמבר 2017 ב־1987 יצא השיר כסינגל מתוך אלבום ההופעה "Live in Australia with the Melbourne Symphony Orchestra", שתיעד הופעה שנערכה ב־14 בדצמבר 1986 במלבורן שבאוסטרליה, ההופעה האחרונה בסיבוב ההופעות Tour De Force שערך ג'ון בארץ זו עם התזמורת הסימפונית של מלבורן. עם זאת, בשיר זה לא השתתפה התזמורת, אלא ג'ון ביצע אותו עם הקלידן שלו, פרד מנדל (אנ'). בתחילת הבית השני של השיר חברי התזמורת שלפו נרות אותם הדליקו ביד, ותשואות הקהל שנשמעות באו כתגובה למחווה זאת. לג'ון עצמו לא הייתה ידיעה מוקדמת על המהלך, והוא נראה מגיב עליה בווידאו קליפ של השיר. בארצות הברית, שם יצא הסינגל לראשונה (בכל גרסה שהיא) ב־1987, הוא הגיע למקום השישי במצעד בילבורד הוט 100. ב־1988 הגיע הסינגל למקום החמישי במצעד הסינגלים הבריטי. הוא אף היה מועמד לפרס גראמי בטקס פרסי הגראמי ה־30, שנערך ב־1988, בקטגוריית הביצוע הקולי הגברי הטוב ביותר לשיר פופ. ב־31 באוגוסט 1997 נהרגה הנסיכה דיאנה בתאונת דרכים. אלטון ג'ון והנסיכה היו חברים טובים, ומותה הכה את ג'ון בתדהמה. הוא עצמו איבד חבר טוב שבועות ספורים קודם לכן, את מעצב האופנה ג'אני ורסצ'ה, ונכנס בעקבות אירועים אלו לדיכאון. ב־2 בספטמבר קיבל ג'ון שיחת טלפון מאיש העסקים ריצ'רד ברנסון, שאמר לו שאחותה של הנסיכה, ליידי שרה מקורקודייל, ביקשה שישיר בהלוויית אחותה, וביקש מג'ון להיות מוכן. הוא אף סיפר לג'ון שרבים מהכותבים בספר התנחומים שבארמון סנט ג'יימס ציטטו ממילות "נר ברוח" (המקורי). ג'ון התקשר לטופין, סיפר לו זאת ואף ציין שתחנות רדיו בבריטניה משמיעות את השיר "נר ברוח" כזיכרון לדיאנה. טופין הבין מהשיחה שעליו לשכתב את מלות "נר ברוח", וכך עשה (הדבר לקח לו שעתיים). לאחר ההלווייה סיפר טופין שבימים שלאחר מכן התברר לו שג'ון התכוון באותה שיחה שהוא יכתוב שיר חדש ברוח "Candle in the Wind": "אני פשוט הבנתי אותו לחלוטין לא נכון באותה שיחת טלפון ראשונית", אמר. עם זאת, באוטוביוגרפיה שפרסם ב־2019, "Me", טען ג'ון שכוונתו מלכתחילה הייתה לשכתב את השיר. כך או כך, בשיחה נוספת החליטו השניים, בהתחשב בזמן הקצר עד להלווייה, להישאר עם מה שיש. שיחת הטלפון מברנסון לא הייתה בקשה רשמית ממשפחת המלוכה, ועד ה־3 בספטמבר ג'ון לא ידע בוודאות שישיר: "זה באמת תלוי באוויר כרגע", אמר לעיתונאים. הבלבול היה כה גדול עד שתחנת הרדיו WPST (אנ') מניו ג'רזי דיווחה שעדיין לא ידוע אם ג'ון אפילו הוזמן להלוויה. רק ב־4 בספטמבר יצאה הודעה רשמית שג'ון ישיר בהלווייה, וישיר את "נר ברוח". בדצמבר 2021 נחשף במסמכים שפרסם הארכיון הלאומי הבריטי (אנ') שהסיבה לאי הוודאות עד שלב כה מאוחר הייתה שבני משפחת המלוכה הבריטית התנגדו להופעתו של ג'ון בלוויה, משום שחשבו שהמילים החדשות שנכתבו לשיר "סנטימנטליות מדי". הכומר ד"ר וסלי קאר (אנ'), שעמד באותם ימים בראש מנזר וסטמינסטר, כתב לבני משפחת המלוכה מכתב בו שכנע אותם לאפשר לזמר להופיע. עם זאת, מכיוון שמלכתחילה התנגדותם הייתה כל כך חזקה, במקום נכח סקסופוניסט שהועמד במצב הכן למקרה שבני משפחת המלוכה יסרבו ברגע האחרון לאפשר לג'ון להופיע. פורסם גם כי בטיוטה הראשונה של תוכנית ההלוויה היה רשום שג'ון יבצע את "Your Song". לבסוף הוא ביצע את "Candle in the Wind", במה שהפך לאחד מהרגעים הזכורים ביותר מההלוויה. ג'ון שר את "Candle in the Wind" גרסת 1997 בפעם הראשונה והיחידה בהלוויית הנסיכה דיאנה, שהתקיימה בכנסיית וסטמינסטר ב־6 בספטמבר 1997. השיר נפתח הפעם במילים "Goodbye, England's Rose". ג'ורג' מרטין היה אחראי על ההפקה המוזיקלית של גרסת האולפן של הסינגל. ג'ון הודה שהביצוע בהלוויה היה מבין המקרים הבודדים שבהם חווה פחד במה, ושהשתמש באופן נדיר בטלפרומפטר, מכיוון שחשש לשיר מתוך הרגל את הנוסח המקורי של השיר: [...] זאת הייתה אחריות עצומה, ושרתי את השיר הזה במשך כל כך הרבה שנים כ'להתראות, נורמה ג'ין', וחשבתי, אם אני לא אתרכז... הייתי צריך לגייס את כל המקצוענות שלי, את כל השנים שניגנתי במועדונים ולהיות אלטון ג'ון, כדי... כדי להצליח בזה. [...] אז היה לי טלפרומפטר. ליתר ביטחון... לא רציתי לשיר 'להתראות, נורמה ג'ין'. — אלטון ג'ון, 2019 מאז אותו ביצוע, סירב ג'ון לשיר את הגרסה המחודשת בהופעותיו, אלא הוא מבצע בהן אך ורק את הגרסה המקורית של השיר. בנוסף, גרסת 1997 של השיר מעולם לא הופיעה באף אחד מאלבומיו וג'ון אמר כי יסכים לשיר את השיר רק אם בניה של הנסיכה דיאנה, ויליאם והארי, יבקשו זאת ממנו. בהלווייתה של הנסיכה דיאנה צפו בין 2 ל־2.5 מיליארד צופי טלוויזיה ברחבי העולם. בבריטניה יצא הסינגל לחנויות התקליטים ב־13 בספטמבר 1997, וכבר באותו היום נמכרו ממנו 658,000 עותקים. בשבוע הראשון הסתכמו מכירותיו בבריטניה ב-1.5 מיליון עותקים. הסינגל שהה במקום הראשון במצעד הבריטי במשך חמישה שבועות, ובסך הכול נמכרו ממנו בבריטניה מעל 4.9 מיליון עותקים, ובשל כך הוכרז כסינגל הנמכר ביותר בבריטניה אי פעם. בארצות הברית זכה הסינגל להצלחה דומה. הסינגל נכנס ישירות למקום הראשון במצעד בילבורד האמריקני, ושהה שם במשך 14 שבועות רצופים. 8.8 מיליון עותקים נמכרו בסך הכול בארצות הברית, מתוכם 3.4 מיליון בשבוע הראשון. הסינגל הגיע ל־11 הסמכות פלטינה רק 17 ימים לאחר יציאתו לאור, והיה לסינגל הראשון (והיחידי במשך 15 שנים) שקיבל הסמכת יהלום. גם בארצות הברית הוא הוכרז כסינגל הנמכר ביותר אי פעם. הוא אף זיכה את ג'ון בפרס גראמי, בקטגוריית ביצוע הפופ הקולי הגברי הטוב ביותר, בטקס פרסי גראמי ה־40 (אנ'). גם בשאר העולם זכה הסינגל להצלחה בלתי רגילה. בקנדה שהה הסינגל ב-TOP 20 במשך שלוש שנים, מתוכן 45 שבועות רצופים במקום הראשון (שיא עולמי). השיר נמכר בכ-4.5 מיליון עותקים בגרמניה. שישה שבועות במקום הראשון באוסטרליה, ואף בישראל זכה הסינגל להצלחה. בסך הכל נמכרו ברחבי העולם מעל 33 מיליון עותקים. רווחי הסינגל נתרמו לטובת "קרן דיאנה" (אנ'), שרווחיה עד ספטמבר 1999 נאמדו בכ־150 מיליון דולר, כאשר מרבית הסכום הגיע מרווחי הסינגל. במדינות רבות יצא "Candle in the Wind '97" כסינגל צד א' כפול עם "Something About the Way You Look Tonight", אחד משירי אלבומו החדש של ג'ון, "The Big Picture". צד ב' של הסינגל היה השיר השלישי, " You Can Make History (Young Again)". שיר זה נכלל בגרסה האמריקאית של אלבום האוסף Love Songs (אנ'), שיצא בצפון אמריקה בנובמבר 1996, אך בתפוצה בין לאומית הוא יצא לראשונה בסינגל זה. מידע על היצירה "Candle in the Wind" באתר מיוזיק בריינז מידע על הקומפוזיציה "Candle in the Wind" באתר AllMusic גרסאות נוספות ל"Candle in the Wind" באתר SecondHandSongs מילות השיר – גרסה מקורית (מן האלבום "Goodbye Yellow Brick Road", ‏1973), באתר azlyrics.com מילות השיר – גרסת 1997 באתר azlyrics.com סרטון גרסת האלבום "Goodbye Yellow Brick Road" (אודיו), באתר יוטיוב גרסת 1986: סרטון ביצוע חי מהופעה עם התזמורת הסימפונית של מלבורן, באתר יוטיוב גרסת 1997 – הסינגל (אודיו), באתר יוטיוב גרסת 1997 – סרטון הביצוע החי בהלווית הנסיכה דיאנה, באתר EW Best-selling single, Guinness World Records (באנגלית בריטית) השיר באתר "Songfacts", באתר Songfacts, בדיקה אחרונה ב־19 בינואר 2022 היסטוריית ג'ון בחברת המצעדים הרשמית (אלבומים וסינגלים), באתר חברת המצעדים הרשמית, בדיקה אחרונה ב־19 בינואר 2022 אנדי גיל, אלטון ג'ון וברני טופין מביטים לאחור על ‘Goodbye Yellow Brick Road’, באתר רולינג סטון, ‏14 במרץ 2014, בדיקה אחרונה 12 במאי 2021 אלטון ג'ון מתראיין, ומבצע את "Candle in the Wind" (דבריו על השיר והביצוע שלו, החל מ־13:58), באתר יוטיוב, 1974, בדיקה אחרונה 12 במאי 2021 יוסי חרסונסקי, אלטון ג'ון Candle in the Wind, באתר yosmusic.com, ‏16 בדצמבר 2021, בדיקה אחרונה ב־21 בינואר 2022 עשר עובדות כיפיות על כל אחד מאלבומי ההופעה של אלטון "Here and There" ו־"Live In Australia", (במידת הצורך יש ללחוץ על "CONTINUE TO SITE"), באתר eltonjohn.com, ‏9 בנובמבר 2018, בדיקה אחרונה ב־16 בינואר 2022 היסטוריית ג'ון בבילבורד הוט 100, באתר בילבורד, בדיקה אחרונה ב־13 בינואר 2022 היסטוריית גראמי של אלטון ג'ון, באתר גראמי, בדיקה אחרונה ב־4 בינואר 2022 ‏Relighting ‘Candle’ for Di, באתר לוס אנג'לס טיימס, 14 בספטמבר 1997, בדיקה אחרונה ב־18 בינואר 2022 Elizabeth J. Rosenthal, His Song: The Musical Journey of Elton John, מהדורה ראשונה, Billboard Books, 2001, עמ' 455–456, ISBN 0-8230-8893-6 ‏Princess Diana: Palace did not want Sir Elton John to sing at her funeral, newly released papers show, באתר סקיי ניוז, 30 בדצמבר 2021, בדיקה אחרונה ב־3 בינואר 2022 משפחת המלוכה לא רצתה את אלטון ג'ון בהלווית דיאנה, באתר ‏מאקו‏, 2 בינואר 2022 ארמון המלוכה התנגד שאלטון ג'ון ישיר לזכרה של הנסיכה דיאנה, באתר ‏מאקו‏, 3 בינואר 2022 Maureen Lee Lenker, ‏ Princess Diana: Looking back on Elton John's 'Candle in the Wind' 20 years later, באתר אנטרטיינמנט ויקלי, 6 בספטמבר 2017, אורכב מהמקור ב־16 בדצמבר 2019, בדיקה אחרונה ב־19 בינואר 2022 אלטון ג'ון על מוסיקה קלאסית, נגינה בהלוויה של דיאנה ותהליך יצירת השירים שלו | Classic FM, באתר יוטיוב, 5 בדצמבר 2019 רוב קופסי, ה'מיליונרים' של חברת המצעדים הרשמית מתגלים, באתר חברת המצעדים הרשמית, ‏19 בספטמבר 2017, בדיקה אחרונה 9 באוקטובר 2020 הנר של אלטון בוער בקנדה, באתר BBC, ‏11 באוקטובר 1999, בדיקה אחרונה 9 באוקטובר 2020 ‏UK's million-selling singles: the full list, באתר הגרדיאן, בדיקה אחרונה ב־13 בינואר 2022 XANDER ZELLNER, ‏Rewinding the Charts: In 1997, Elton John’s ‘Candle’ Lit Up the Hot 100, באתר בילבורד, 11 באוקטובר 2019, בדיקה אחרונה ב־13 בינואר 2022 ‏First Diamond certificate awarded to a US single, באתר גינס, בדיקה אחרונה ב־13 בינואר 2022 ג'ק דויל, "נר ברוח” 1973 ו־1997, באתר pophistorydig.com, ‏26 באפריל 2008, בדיקה אחרונה ב־31 באוקטובר 2021 Maureen Lee Lenker, ‏Princess Diana: Looking back on Elton John's 'Candle in the Wind' 20 years later, באתר אנטרטיינמנט ויקלי, 6 בספטמבר 2017, בדיקה אחרונה ב־13 בינואר 2022 רשימת השמעה סינגל גרסת 1997, באתר Discogs המצעד האוסטרי, באתר austriancharts.at, בדיקה אחרונה ב־13 בינואר 2022 המצעד האוסטרלי, באתר australian-charts.com, בדיקה אחרונה ב־13 בינואר 2022 המצעד הדני Hits of the World: Denmark (PDF), מגזין בילבורד כרך 109 גיליון 41 מו"ל (Nielsen Business Media)11 באוקטובר 1997 עמ' 61, באתר World Radio History, בדיקה אחרונה ב־13 בינואר 2022 ‏ המצעד האיסלנדי Íslenski Listinn NR. 221 Vikuna 15.5. '97 - 21.5. '97, בעיתון Dagblaðið Vísir (אנ'), ‏26 בספטמבר 1997, עמ' 22, בדיקה אחרונה ב־13 בינואר 2022 המצעד האירי, באתר irishcharts.ie, בדיקה אחרונה ב־13 בינואר 2022 היסטוריית ג'ון במצעד מוזיקה עכשווית למבוגרים (בילבורד), באתר בילבורד, בדיקה אחרונה ב־13 בינואר 2022 המצעד הבריטי 14 בספטמבר 1997 – 20 בספטמבר 1997, באתר חברת המצעדים הרשמית, בדיקה אחרונה ב־13 בינואר 2021 המצעד הגרמני, באתר offiziellecharts.de, בדיקה אחרונה ב־13 בינואר 2022 המצעד ההולנדי – שבוע 39, 27 בספטמבר 1997, באתר top40.nl, בדיקה אחרונה ב־13 בינואר 2022 המצעד ההולנדי – 100 הסינגלים, באתר dutchcharts.nl, בדיקה אחרונה ב־13 בינואר 2022 המצעד הבלגי – ולוניה, באתר ultratop.be, בדיקה אחרונה ב־13 בינואר 2022 המצעד הנורווגי, באתר norwegiancharts.com, בדיקה אחרונה ב־13 בינואר 2022 המצעד הניו זילנדי, באתר charts.nz, בדיקה אחרונה ב־13 בינואר 2022 המצעד הסקוטי 14 בספטמבר 1997 – 20 בספטמבר 1997, באתר חברת המצעדים הרשמית, בדיקה אחרונה ב־13 בינואר 2021 המצעד הבלגי – פלנדריה, באתר ultratop.be, בדיקה אחרונה ב־13 בינואר 2022 המצעד הצרפתי, באתר lescharts.com, בדיקה אחרונה ב־13 בינואר 2022 המצעד הקנדי RPM, גיליון 3342, באתר bac-lac.gc.ca, בדיקה אחרונה ב־13 בינואר 2022 המצעד הקנדי RPM מוזיקה עכשווית למבוגרים, גיליון 3322, באתר bac-lac.gc.ca, בדיקה אחרונה ב־13 בינואר 2022 המצעד השוודי, באתר swedishcharts.com, בדיקה אחרונה ב־13 בינואר 2022 המצעד השווייצרי, באתר swisscharts.com, בדיקה אחרונה ב־13 בינואר 2022 המצעד השנתי האוסטרי (1997) Jahreshitparade Singles 1997, באתר austriancharts.at, בדיקה אחרונה ב־13 בינואר 2022 המצעד האוסטרלי השנתי (1997) ARIA Top 100 Singles for 1997, באתר איגוד תעשיית ההקלטות האוסטרלי, בדיקה אחרונה ב־13 בינואר 2022 ‏ המצעד האיסלנדי השנתי (1997) Árslistinn 1997 – Íslenski Listinn – 100 Vinsælustu Lögin, בעיתון Dagblaðið Vísir (אנ'), ‏2 בינואר 1997, עמ' 25, בדיקה אחרונה ב־13 בינואר 2022 המצעד האירופי השנתי Eurochart Hot 100 Singles ‏(PDF), מגזין מוזיקה & מדיה כרך 14 גיליון 52, 27 בדצמבר 1997 עמ' 7, באתר World Radio History, בדיקה אחרונה ב־13 בינואר 2022 מצעד בילבורד הוט 100 השנתי (1997), "בילבורד" כרך 109 גיליון 52 עמ' YE-32, ‏27 בדצמבר 1997, (Nielsen Holdings), באתר גוגל ספרים, בדיקה אחרונה ב־13 בינואר 2022 המצעד הגרמני השנתי (1997) Top 100 Single–Jahrescharts 1997, באתר offiziellecharts.de, בדיקה אחרונה ב־14 בינואר 2022 המצעד ההולנדי השנתי (1997) Top 100–Jaaroverzicht van 1997 באתר top40.nl, בדיקה אחרונה ב־14 בינואר 2022 המצעד ההולנדי השנתי (1997) – 100 הסינגלים, באתר dutchcharts.nl, בדיקה אחרונה ב־14 בינואר 2022 המצעד הבלגי השנתי – ולוניה (1997) Rapports annuels 1997, באתר ultratop.be, בדיקה אחרונה ב־14 בינואר 2022 המצעד הניו זילנדי השנתי (1997) End of Year Charts 1997, באתר איגוד תעשיית ההקלטות הניו זילנדי, בדיקה אחרונה ב־14 בינואר 2022 המצעד הבלגי השנתי – פלנדריה (1997) Jaaroverzichten 1997, באתר ultratop.be, בדיקה אחרונה ב־14 בינואר 2022 המצעד הצרפתי השנתי (1997) Tops de L'année | Top Singles 1997, באתר איגוד תעשיית ההקלטות הצרפתי, בדיקה אחרונה ב־14 בינואר 2022 המצעד הקנדי השנתי (1997) RPM '97 Year End Top 100 Hit Tracks, באתר (Library and Archives Canada), בדיקה אחרונה ב־14 בינואר 2022 המצעד הקנדי RPM מוזיקה עכשווית למבוגרים השנתי (1997), באתר Library and Archives Canada, בדיקה אחרונה ב־14 בינואר 2022 המצעד הרומני השנתי (1997) Jaaroverzichten 1997, באתר ארכיון האינטרנט, אורכב מהמקור ב־22 בספטמבר 2005, בדיקה אחרונה ב־14 בינואר 2022 המצעד השוודי השנתי (1997) Årslista Singlar, 1997, באתר sverigetopplistan.se, בדיקה אחרונה ב־14 בינואר 2022 המצעד השווייצרי השנתי (1997) Schweizer Jahreshitparade 1997, באתר swisscharts.com, בדיקה אחרונה ב־14 בינואר 2022 המצעד השנתי האוסטרי (1998) Jahreshitparade Singles 1998, באתר austriancharts.at, בדיקה אחרונה ב־14 בינואר 2022 המצעד האירופי השנתי Eurochart Hot 100 Singles (1998) ‏(PDF), מגזין מוזיקה & מדיה כרך 15 גיליון 51, 19 בדצמבר 1998, עמ' 8, באתר World Radio History, בדיקה אחרונה ב־14 בינואר 2022 מצעד בילבורד הוט 100 השנתי (1998), באתר ארכיון האינטרנט, אורכב מה מקור ב־9 במרץ 2009, בדיקה אחרונה ב־14 בינואר 2022 המצעד הגרמני השנתי (1998) ‏100 הסינגלים – Jahrescharts 1998, באתר offiziellecharts.de, בדיקה אחרונה ב־14 בינואר 2022 המצעד השוודי השנתי (1998) Årslista Singlar, 1998, באתר sverigetopplistan.se, בדיקה אחרונה ב־14 בינואר 2022 המצעד השווייצרי השנתי (1998) Schweizer Jahreshitparade 1998, באתר swisscharts.com, בדיקה אחרונה ב־14 בינואר 2022 מצעד העשור האוסטרי (1990–1999) Zeitraum für die Auswertung: 07.01.1990 – 26.12.1999, באתר austriancharts.at, בדיקה אחרונה ב־14 בינואר 2022 Geoff Mayfield, מצעד העשור של בילבורד הוט 100 (1990–1999), "בילבורד" כרך 111 גיליון 52, ‏25 בדצמבר 1999, עמ' YE-20, באתר גוגל ספרים, בדיקה אחרונה ב־14 בינואר 2022 מצעד העשור ההולנדי (1990–1999) Top 100 – Decenniumlijst: 90s, באתר top40.nl, בדיקה אחרונה ב־14 בינואר 2022 מצעד שנות ה־90 של גלגלצ (המקורי), באתר גלי צה"ל, בדיקה אחרונה ב־2 במרץ 2022 מצעד כל הזמנים של אירלנד – 20 הסינגלים הגדולים, באתר irishcharts.ie, בדיקה אחרונה ב־14 בינואר 2022 ‏The Biggest Hits of All: The Hot 100’s All-Time Top 100 Songs, באתר בילבורד, 2 באוגוסט 2018, בדיקה אחרונה ב־14 בינואר 2022 ‏The best-selling singles of all time on the Official UK Chart, באתר חברת המצעדים הרשמית, 14 בפברואר 2020, בדיקה אחרונה ב־14 בינואר 2022 הסמכה באוסטריה, באתר IFPI, בדיקה אחרונה ב־15 בינואר 2022 הסמכה באוסטרליה, באתר ARIA, בדיקה אחרונה ב־16 בינואר 2022 מכירות באיטליה, באתר קוריירה דלה סרה, 3 באוקטובר 1997, "In Italia il singolo venduto 300 mila copie ed e stabile primo posto in classifica", בדיקה אחרונה ב־16 בינואר 2022 הסמכה בארצות הברית, באתר RIAA, בדיקה אחרונה 10 בנובמבר 2020 הסמכה בבלגיה, באתר ultratop.be, בדיקה אחרונה ב־16 בינואר 2022 הסמכה ברזיל, באתר Pro-Música Brasil, בדיקה אחרונה ב־16 בינואר 2022 הסמכה בבריטניה, באתר איגוד תעשיית ההקלטות הבריטי, בדיקה אחרונה ב־16 בינואר 2022 הסמכה בגרמניה (יש להקליד ב־"Titel" את שם השיר, "Candle in the wind"), באתר איגוד תעשיית ההקלטות הגרמני, בדיקה אחרונה ב־16 בינואר 2022 הסמכה בהולנד (יש להקליד את שם השיר בתיבת "Artiest of titel", באתר nvpi.nl, בדיקה אחרונה ב־16 בינואר 2022 הסמכה בנורווגיה IFPI Norsk platebransje Trofeer 1993–2011, באתר ארכיון האינטרנט, אורכב מה מקור ב־5 בנובמבר 2012, בדיקה אחרונה ב־16 בינואר 2022 Fernando Salaverri, Sólo éxitos: año a año, 1959–2002, מהדורה ראשונה, מדריד: Fundación Autor-SGAE, 2005, עמ' 947, ISBN 8480486392, ‏(PDF), בדיקה אחרונה ב־16 בינואר 2022 הסמכה בפולין (1999), באתר ZPAV, בדיקה אחרונה ב־16 בינואר 2022 הסמכה בפינלנד, באתר Musiikkituottajat, בדיקה אחרונה ב־16 בינואר 2022 הסמכה בצ'כיה, באתר סותבי'ס, אורכב מהמקור ב־3 באוגוסט 2021, בדיקה אחרונה ב־16 בינואר 2022 הסמכה בצרפת, באתר SNEP, בדיקה אחרונה ב־16 בינואר 2022 מכירות בצרפת, באתר ארכיון האינטרנט, אורכב מה מקור ב־30 באוקטובר 2011, בדיקה אחרונה ב־16 בינואר 2022 הסמכה בקנדה, באתר Music Canada, בדיקה אחרונה ב־16 בינואר 2022 הסמכה בשוודיה Guld- och Platinacertifikat − År 1987−1998 (PDF), באתר ארכיון האינטרנט, אורכב מה מקור ב־16 ביוני 2011, בדיקה אחרונה ב־16 בינואר 2022 הסמכה בשווייץ, באתר swisscharts.com, בדיקה אחרונה ב־16 בינואר 2022 ‏"RIA News Room – The American Recording Industry Announces its Artists of the Century – Nov 10, 1999, באתר ארכיון האינטרנט, אורכב מה מקור ב־6 באוקטובר 2014, בדיקה אחרונה ב־16 בינואר 2022 Barri miles, Massive Music Moments, Anova Books, 2008, עמ' 207